CELEX: 32001D0507(01)
Language: ro
Date: 2001-06-26 00:00:00
Title: Decizia Consiliului din 26 iunie 2001 de aderare a Comunității Europene la Regulamentul nr. 109 al Comisiei Economice pentru Europa a Organizației Națiunilor Unite privind omologarea producției de anvelope reșapate pentru vehicule comerciale și remorcile acestora

Anunţ juridic important

|

32001D0507(01)

Jurnalul Oficial L 183 , 06/07/2001 p. 0035 - 0035 ediţie specială în limba cehă capitol 11 volum 38 p. 40  - 40 ediţie specială în limba estonă capitol 11 volum 38 p. 40  - 40 ediţie specială în limba maghiară capitol 11 volum 38 p. 40  - 40 ediţie specială în limba lituaniană capitol 11 volum 38 p. 40  - 40 LV.ES capitol 11 volum 38 p. 40  - 40 MT.ES capitol 11 volum 38 p. 40  - 40 PL.ES capitol 11 volum 38 p. 40  - 40 SK.ES capitol 11 volum 38 p. 40  - 40 ediţie specială în limba slovenă capitol 11 volum 38 p. 40  - 40

		20010626Decizia Consiliuluidin 26 iunie 2001de aderare a Comunității Europene la Regulamentul nr. 109 al Comisiei Economice pentru Europa a Organizației Națiunilor Unite privind omologarea producției de anvelope reșapate pentru vehicule comerciale și remorcile acestora(2001/507/CE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații [1] ("Acordul revizuit din 1958"), în special articolul 3 alineatul (3) și a doua liniuță a articolului 4 alineatul (2),având în vedere propunerea Comisiei [2],având în vedere avizul conform al Parlamentului European [3],întrucât:(1) Dispozițiile standard ale Regulamentului nr. 109 al Comisiei Economice pentru Europa a Organizației Națiunilor Unite privind omologarea producției de anvelope reșapate pentru vehiculele comerciale și remorcile acestora vizează eliminarea barierelor tehnice impuse în comerțul de autovehicule între părțile contractante în ceea ce privește anvelopele reșapate și asigurarea totodată a unui nivel ridicat de siguranță și protecție a mediului.(2) Regulamentul nr. 109 a fost adus la cunoștința părților contractante și a intrat în vigoare pentru toate părțile contractante care nu au notificat dezacordul în legătură cu acesta până la data sau datele specificate în regulamentul anexat la Acordul din 1958 revizuit.(3) Pentru a permite operatorilor economici să ia măsurile necesare pentru a se conforma în timp util dispozițiilor Regulamentului nr. 109 astfel încât să nu perturbe piața de anvelope reșapate, în special prin date de intrare în vigoare care pot fi diferite de la un stat membru la altul, aplicarea uniformă a acestui regulament pe întreg teritoriul Comunității urmează să fie reglementată ulterior printr-o directivă a Comunității. Cu toate acestea, Regulamentul nr. 109 nu este inclus în sistemul de omologare a autovehiculelor și a remorcilor acestora,DECIDE:Articol unicComunitatea Europeană aderă la Regulamentul nr. 109 al Comisiei Economice pentru Europa a Organizației Națiunilor Unite privind omologarea producției de anvelope reșapate pentru vehicule comerciale și remorcile acestora.Textul regulamentului se anexează la prezenta decizie [4].Adoptată la Luxemburg, 26 iunie 2001.Pentru ConsiliuPreședinteleT. Östros[1] JO L 346, 17.12.1997, p. 78.[2] JO C 212 E, 25.7.2000, p. 79.[3] Aviz conform adoptat la 15 mai 2001 (nepublicat încă în Jurnalul Oficial).[4] Regulamentul va fi publicat ulterior în Jurnalul Oficial.--------------------------------------------------